તાતા હોસ્પિટલમાં બતાવ્યા પછી એ સાબિત થઈ ચૂક્યું હતું કે ઉત્તમભાઈને એક પ્રકારનું કેન્સર થયું છે. હજી માંડ ઉદ્યોગમાં સ્થિર થઈને વિકાસ સાધતા હતા, ત્યાં જ નવી અણકલ્પી આફત આવી પડી. અમદાવાદમાં આવીને એમણે ડૉ. દેવેન્દ્ર પટેલને બતવ્યું, એમના સૂચનથી ઉત્તમભાઈએ એ સ્લાઈડ અમેરિકામાં વસતા ડૉ. જતીનભાઈને મોકલી આપી. આમ તો ઉત્તમભાઈના રોગની સ્લાઈડ જે કોઈ ડૉક્ટર જોતા તે પોતાની પાસે રાખી લેતા હતા, કારણ એ કે એ સ્લાઈડ ઘણી વિલક્ષણ હતી. એના આધારે આગવું સંશોધન થાય તેવું હતું. ‘હોચકિન્સ’ થયાનું કહેનારા ડોક્ટરો પણ એમની પાસેથી લીધેલી સ્લાઈડ એમને પાછી આપતા નહોતા.